Yūki Tsunoda

**Yūki Tsunoda** (; s. 11. toukokuuta 2000 Sagamihara, Japani) on japanilainen rata-autoilija.

Tsunoda kuuluu Hondan ja Red Bullin kuljettaja-akatemioihin. Hän ajoi FIA Formula 2 Championship -sarjassa kaudella 2020 sijoittuen sarjan kolmanneksi. Tsunoda teki Formula 1 -debyyttinsä kaudella  Red Bullin omistamassa ja Hondan moottoreita käyttävässä AlphaTauri-tallissa.

## Ura
Tsunoda aloitti karting-uransa vuonna 2010. Vuonna 2016 Tsunoda liittyi Hondan junioriohjelmaan ja siirtyi ajamaan Japanin F4-sarjaan. Tsunoda sijoittui toiseksi heti ensimmäisessä kilpailussaan. Vuonna 2017 Tsunoda voitti alueellisen mestaruuden ja sijoittui kolmanneksi Japanin F4-sarjassa. Tsunoda jatkoi sarjassa vuoteen 2018, jolloin hän voitti mestaruuden voittaen seitsemän kilpailua.

Vuonna 2019 Tsunoda liittyi Hondan kautta myös Red Bullin junioriohjelmaan. Tsunoda siirtyi ajamaan FIA Formula 3 Championship -sarjaan Jenzer Motorsportille. Tsunoda sijoittui sarjassa yhdeksänneksi ajaen kolme kertaa palkintokorokkeelle ja voittaen yhden kilpailun.

Vuonna 2020 Tsunoda siirtyi Formula 2 -sarjaan Carlin Motorsportille. Avausvoittonsa hän sai Britannian osakilpailun sprinttikilpailussa. Kauden aikana Tsunoda voitti yhteensä kolme osakilpailua ja sijoittui sarjassa kolmanneksi. Marraskuussa 2020 hän pääsi testaamaan Toro Rosson (nykyisin AlphaTaurin) kauden  F1-autoa Imolassa. Saman vuoden joulukuussa hänet palkittiin vuoden Anthoine Hubert -tulokaspalkinnolla.

## Formula 1 -ura
Joulukuussa 2020 AlphaTauri ilmoitti Tsunodan korvaavan Daniil Kvjatin tallissa kaudella 2021. Samalla hänestä tuli ensimmäinen 2000-luvulla syntynyt Formula 1 -kuljettaja. Kauden avauskilpailussa Bahrainissa Tsunoda ajoi heti pisteille yhdeksänneksi ollen ensimmäinen tulokaskuljettaja sitten Stoffel Vandoornen, joka on ajanut pisteille debyyttikilpailussaan. Tsunoda ajoi pisteille myös Azerbaidžanin, Steiermarkin, Britannian, Unkarin ja Yhdysvaltain kilpailuissa. Kauden päättäneessä Abu Dhabin GP:ssä Tsunoda ajoi uransa parhaan sijoituksen ollen kilpailun neljäs. Tsunoda keräsi kauden aikana 32 pistettä sijoittuen sarjan 14:nneksi.

Tsunoda jatkoi tallissa kaudella  parhaana tuloksenaan Emilia-Romagnan GP:n seitsemäs sija. Tsunoda keräsi kauden aikana 12 pistettä sijoittuen sarjan 17:nneksi. Kaudella  Tsunoda keräsi 17 pistettä sijoittuen sarjan 14:nneksi parhaana tuloksenaan kahdeksannet sijat Yhdysvaltain ja Abu Dhabin GP:stä. Tsunoda saavutti myös uransa ensimmäisen nopeimman kierroksen Yhdysvaltain GP:ssä.

Kaudella  Tsunoda jatkoi Racing Bulls -tallissa. Kesäkuussa 2024 Tsunoda teki Racing Bullsin kanssa jatkosopimuksen kaudesta 2025. Tsunoda keräsi kauden aikana 30 pistettä sijoittuen sarjan 12:nneksi parhaana tuloksenaan kolme 7. sijaa Australian, Miamin ja São Paulon GP:stä.

Kaudella  Tsunoda ajoi kaksi ensimmäistä kilpailua Racing Bulls -tallissa, kunnes hänet kesken kauden nostettiin Red Bull -tallin kuljettajaksi Japanin GP:stä lähtien korvaten Liam Lawsonin. Tsunoda ei kuitenkaan saavuttanut tallissa menestystä jääden selvästi tallin ykköskuljettajan Max Verstappenin varjoon parhaana sijoituksenaan kuudes sija Azerbaidžanin GP:stä. Tsunoda saavutti kauden aikana 33 pistettä sijoittuen sarjan 17:sta. Kauden jälkeen ilmoitettiin, että Tsunoda ei jatka tallin kisakuljettajana kaudella 2026 hänen siirtyessä testikuljettajan rooliin.

### Tulokset kilpailuittain

### Kaudet numeroina

### Merkkipaalut

## Lähteet